ai4bharat/Pralekha huggingface dataset:
রাষ্ট্রপতিরসচিবালয়
রাষ্ট্রপতি ভার্চুয়াল মাধ্যমে ১১তম জাতীয় ভোটার দিবসের শুভেচ্ছা জানিয়েছেন
নতুন দিল্লি, ২৫ জানুয়ারি, ২০২১
ভারতের রাষ্ট্রপতি রামনাথ কোবিন্দ ভার্চুয়াল মাধ্যমে আজ ১১-তম জাতীয় ভোটার দিবসের শুভেচ্ছা জানিয়েছেন। ভারতের নির্বাচন কমিশন আয়োজিত এক অনুষ্ঠানে কমিশনের অনলাইন ডিজিটাল রেডিও পরিষেবা 'হ্যালো ভোটারস'- এর আনুষ্ঠানিক সূচনা করেন।
জাতীয় ভোটার দিবস উপলক্ষে রাষ্ট্রপতি তার ভাষণে বলেন, ভোটের অধিকারকে আমরা সব সময় মর্যাদা দেবো। ভোট দেওয়ার অধিকার কেবল একটি সাধারন অধিকার নয়, সারা বিশ্বজুড়ে মানুষ এর জন্য সংগ্রাম করেছেন। আমাদের দেশে সংবিধান প্রণয়নের পর থেকেই ধর্ম-বর্ণ- জাতি- সম্প্রদায় নির্বিশেষে সকলকে ভোটের সমান অধিকার দেওয়া হয়েছে। এজন্য আমরা আমাদের সংবিধান প্রণেতাদের কাছে ঋণী।
রাষ্ট্রপতি বলেন, ভারতের সংবিধানের মূল স্থপতি বাবাসাহেব ডঃ ভীমরাও আম্বেদকর অনুধাবন করেছিলেন যে ভোটাধিকার প্রয়োগ সর্বোচ্চ অধিকার। তাই আমাদের সকলের বিশেষত, যুবকদের দায়িত্ব যারা প্রথমবার ভোট দেওয়ার অধিকার পেয়েছেন আন্তরিকভাবে তা প্রয়োগ করা এবং অন্যকেও তা করার জন্য উদ্বুদ্ধ করা।
কোভিড জনিত অতি মারি পরিস্থিতিতেও বিহার, জম্মু কাশ্মীর এবং লাদাখে অবাধ ও শান্তিপূর্ণ নির্বাচন করায় রাষ্ট্রপতি ইলেকশন কমিশনের প্রশংসা করেন। তিনি বলেন, এটি আমাদের গণতন্ত্রের অসাধারণ কৃতিত্ব। নির্বাচন কমিশন সুষ্ঠু, অবাধ এবং নিরাপদ ভাবে নির্বাচন পরিচালনার জন্য বেশ কয়েকটি উদ্ভাবনী মূলক ও সময়চিত পদক্ষেপ নেওয়ায় রাষ্ট্রপতি সন্তোষ প্রকাশ করেন।
২৫ জানুয়ারি জাতীয় ভোটার দিবস সারাদেশ জুড়ে ২০১১ সাল থেকে উদযাপিত হয়ে আসছে। ভারতের নির্বাচন কমিশনের সূচনা হয়েছিল ১৯৫০ সালের আজকের দিনে। জাতীয় ভোটার দিবস উদযাপনের মূল উদ্দেশ্য হলো, ভোটারদের উৎসাহ দেওয়া, ভোটার তালিকায় নাম তোলা সহজতর করা এবং ১৮ বছর বয়স থেকে সকলে যাতে ভোটার তালিকার নাম তুলতে পারে তা সুনিশ্চিত করা। দেশের ভোটারদের জন্য উৎসর্গকৃত এই দিনটি ভোটারদের সচেতনতা এবং ভোট প্রক্রিয়ায় অংশগ্রহণের জন্য উদযাপন করা হয়।
প্রধানমন্ত্রীরদপ্তর
প্রধানমন্ত্রী ১০ মে রাজস্থান সফর করবেন
প্রধানমন্ত্রী ৫,৫০০ কোটি টাকার বেশি বিভিন্ন উন্নয়নমূলক প্রকল্পের উদ্বোধন ও শিলান্যাস করবেন
বিভিন্ন সড়ক ও রেল প্রকল্প সংশ্লিষ্ট অঞ্চলের যোগাযোগ ব্যবস্থার উন্নতি ঘটাবে এবং ব্যবসা-বাণিজ্যের প্রসার ঘটাতে সাহায্য করবে
প্রধানমন্ত্রী উদয়পুর রেল স্টেশন পুনরুন্নয়ন প্রকল্প এবং আবু রোডে ব্রহ্মকুমারীদের শান্তিবন কমপ্লেক্সে বিশ্বমানের সুপার স্পেশালিটি দাতব্য চিকিৎসালয়ের শিলান্যাস করবেন
নয়াদিল্লি, ৯ মে, ২০২৩
প্রধানমন্ত্রী শ্রী নরেন্দ্র মোদী ১০ মে রাজস্থান সফর করবেন। বেলা ১১টায় তিনি নাথদ্বারায় শ্রীনাথজির মন্দির দর্শন করবেন। এরপর ১১-৪৫ মিনিটে বিভিন্ন উন্নয়নমূলক প্রকল্পের উদ্বোধন ও শিলান্যাস করবেন। বিকেল ৩-১৫ মিনিটে প্রধানমন্ত্রী আবু রোডে ব্রহ্মকুমারীদের শান্তিবন কমপ্লেক্স ঘুরে দেখবেন।
নাথদ্বারায় প্রধানমন্ত্রী
প্রধানমন্ত্রী ৫,৫০০ কোটি টাকার বেশি বিভিন্ন উন্নয়নমূলক প্রকল্পের উদ্বোধন ও শিলান্যাস করবেন। এই প্রকল্পগুলি সংশ্লিষ্ট অঞ্চলের পরিকাঠামো এবং যোগাযোগ ব্যবস্থায় উন্নতি ঘটাবে। সংশ্লিষ্ট অঞ্চলের সড়ক ও রেল প্রকল্পের বাস্তবায়নের ফলে পণ্য পরিবহণে গতি আসবে এবং ব্যবসা-বাণিজ্যের প্রসার ঘটবে। ফলস্বরূপ, এই অঞ্চলের মানুষের আর্থ-সামাজিক উন্নয়ন হবে।
প্রধানমন্ত্রী রাজসামুন্দ ও উদয়পুরের মধ্যে দুই লেনের সড়ক প্রকল্প, উদয়পুর রেল স্টেশনের পুনরুন্নয়ন প্রকল্প এবং রাজসামুন্দের নাথদ্বারা থেকে নাথদ্বারা টাউন পর্যন্ত রেল লাইনের গেজ পরিবর্তন ও নতুন লাইন বসানোর প্রকল্পটির শিলান্যাস করবেন।
প্রধানমন্ত্রী এই অনুষ্ঠানে যে তিনটি জাতীয় সড়ক প্রকল্প জাতির উদ্দেশে উৎসর্গ করবেন সেগুলি হল – ৪৮ নম্বর জাতীয় সড়কের উদয়পুর থেকে সামলাজি-র মধ্যে ছয় লেনের ১১৪ কিলোমিটার দীর্ঘ সড়কপথ, ২৫ নম্বর জাতীয় সড়কের বার-বিলারা-যোধপুর শাখার ১১০ কিলোমিটার দীর্ঘ চার লেনের সড়কপথ এবং ৫৮-ই জাতীয় সড়কের ৪৭ কিলোমিটার দীর্ঘ পথে দুই লেনের অন্তর্ভুক্তি।
ব্রহ্মকুমারীদের শান্তিবন কমপ্লেক্সে প্রধানমন্ত্রী
প্রধানমন্ত্রী দেশজুড়ে আধ্যাত্মিকতার প্রসার ঘটানোর উদ্যোগে বিশেষ গুরুত্ব দিয়ে থাকেন। এরই অঙ্গ হিসেবে তিনি ব্রহ্মকুমারীদের শান্তিবন সফর করবেন। সফরকালে শ্রী মোদী একটি বিশ্বমানের সুপার স্পেশালিটি দাতব্য হাসপাতাল, শিবমনি বৃদ্ধাশ্রমের দ্বিতীয় পর্যায় এবং নার্সিং কলেজের সম্প্রসারণ প্রকল্পের শিলান্যাস করবেন। আবু রোডে ৫০ একর জমির ওপর এই হাসপাতালটি গড়ে উঠবে। সংশ্লিষ্ট অঞ্চলের দরিদ্র ও আদিবাসী সম্প্রদায়ের মানুষ এখান থেকে বিশ্বমানের চিকিৎসা পরিষেবা পাবেন।
(PG/CB/DM/
রেলমন্ত্রক
নর্থ ফ্রন্ট রেলওয়ে সংবিধান দিবস উদযাপন
কলকাতা, ২৬ নভেম্বর, ২০১৮
নর্থ ফ্রন্ট রেলওয়ে নির্মাণ সংস্থার আধিকারিক ও কর্মীরা আজ তাঁদের সদর দপ্তর চত্বরে সংবিধান দিবস উদযাপন করে। নর্থ ফ্রন্ট রেলওয়ে নির্মাণ বিষয়ক জেনারেল ম্যানেজার শ্রী এন কে প্রসাদ সংস্থার সংবিধানের প্রস্তাবনা পাঠ করেন।
উল্লেখ্য, ১৯৪৯ সালের ২৬শে নভেম্বর এই নিয়মাবলী সংস্থাকে দেওয়া হয়েছিল।
CG/PM/SB…
(Visitor Counter : 70
স্বাস্থ্যওপরিবারকল্যাণমন্ত্রক
নিপা ভাইরাসের প্রেক্ষিতে জনস্বাস্হ্য পরিষেবা ব্যবস্হা পর্যালোচনা করলেন ডঃ হর্ষবর্ধন
এই ভাইরাসের প্রকোপ মোকাবিলায় কেরল সরকারকে যাবতীয় সাহায্যের আশ্বাস
পুনের ন্যাশনাল ইন্সটিটিউট অফ ভাইরোলজিতে পাঠানো একটি নমুনায় নিপা ভাইরাসের উপস্হিতি প্রমানিত হওয়ার প্রেক্ষিতে কেন্দ্রীয় স্বাস্হ্য ও পরিবার কল্যাণ মন্ত্রী ডঃ হর্ষবর্ধন আজ সকালে নতুন দিল্লিতে তাঁর বাসভবনে এক জরুরি পর্যালোচনা বৈঠক ডাকেন। বৈঠকে মন্ত্রকের সচিব শ্রীমতি প্রীতি সুদন, অতিরিক্ত সচিব  শ্রী সঞ্জীব কুমার, হেল্থ সার্ভিসের মহানির্দেশক ডঃ এস ভেঙ্কটেশ-সহ পদস্হ আধিকারিকরা উপস্হিত ছিলেন।
ডঃ হর্ষবর্ধন কেরলের স্বাস্হ্য মন্ত্রী শ্রীমতি কে কে শৈলজার সঙ্গে বর্তমান পরিস্হিতি নিয়ে কথা বলেন এবং কেন্দ্রীয় সরকারের পক্ষ থেকে সবরকম সহায়তার আশ্বাস দেন। উল্লেখ করা যেতে পারে, ডঃ হর্ষবর্ধন সোমবারও রাজ্যের স্বাস্হ্যমন্ত্রীর সঙ্গে কথা বলেছিলেন।
রাজ্যে নিপা ভাইরাসের সংক্রমনের প্রেক্ষিতে ৬ জন আধিকারিকের একটি কেন্দ্রীয় দল পরিস্হিতি খতিয়ে দেখার জন্য পাঠানো হয়েছে। একটি কন্ট্রোল রুম খোলা হয়েছে। এর নম্বর হল- ০১১ ২৩৯৭৮০৪৬। নিপা ভাইরাস দমনে মোনোক্লোনাল অ্যান্টিবডি নিয়ে পুনের ন্যাশনাল ইন্সটিটিউট অফ ভাইরোলজির একটি দল এর্নাকুলমে পাঠানো হচ্ছে। ইতিমধ্যেই পুনের এই প্রতিষ্ঠানে একটি দল নিপা ভাইরাস বহনকারী বাদুড় পরীক্ষার জন্য সেখানে আজ পাঠানো হচ্ছে। কেন্দ্রীয় স্বাস্হ্যমন্ত্রী রাজ্যের বন দপ্তরের মহানির্দেশকের সঙ্গে ভাইরাসের ফলে উদ্ভূত পরিস্হিতি নিয়ে কথা বলেছেন এবং সবরকম সহায়তার আশ্বাস দিয়েছেন।
নিপা ভাইরাসের সংক্রমন মোকাবিলায় রাজ্য সরকারের পক্ষ থেকেও একাধিক উদ্যোগ গ্রহণ করা হয়েছে।
(Visitor Counter : 99
রেলমন্ত্রক
ভারতীয় রেল বিহার, ঝাড়খণ্ড, মধ্য প্রদেশ, ওড়িশা, রাজস্থান এবং উত্তরপ্রদেশ-৬টি রাজ্যে গরিব কল্যাণ রোজগার অভিযানের অধীনে ৫.৫ লক্ষেরও বেশি শ্রমদিবস তৈরি করেছে
নতুন দিল্লি, ১৬ আগস্ট, ২০২০
ভারতীয় রেল বিহার, ঝাড়খণ্ড, মধ্য প্রদেশ, ওড়িশা, রাজস্থান এবং উত্তরপ্রদেশ-৬টি রাজ্যে গরিব কল্যাণ রোজার অভিযানের অধীনে ৫.৫ লক্ষেরও বেশি শ্রমদিবস তৈরি করেছে।
এই প্রকল্পের অগ্রগতি এবং এর আওতায় ৬টি রাজ্যের পরিযায়ী শ্রমিকদের কাজের সুযোগ তৈরির বিষয় খতিয়ে দেখেন রেল ও বাণিজ্য এবং শিল্পমন্ত্রী শ্রী পীযূষ গোয়েল। এই রাজ্যগুলিতে ১৬৫টি রেল প্রকল্পে ২৯৮৮ কোটি টাকা ব্যয় করা হয়েছে। চলতি বছরের ১৪ আগস্ট পর্যন্ত ১১২৯৬ জন শ্রমিক এই অভিযানে যুক্ত হয়েছেন এবং প্রকল্পগুলি বাস্তবায়নের জন্য ঠিকাদারদের ১৩৩৬.৮৪ কোটি টাকা প্রদান করা হয়েছে।
রেলমন্ত্রক এই কাজ সম্পন্ন করতে প্রতিটি জেলার পাশাপাশি রাজ্যগুলিতে নোডাল অফিসার নিয়োগ করেছে। এমনকি রাজ্য সরকারের সঙ্গে ঘনিষ্ঠ সমন্বয় বজায় রাখা হয়েছিল। শ্রী গোয়েল পরিযায়ী শ্রমিকদের এই প্রকল্পের সঙ্গে যুক্ত করা ও তাদের সঠিক সময়ে অর্থ প্রদান করার জন্য রেলের জোনাল আধিকারিকদের নির্দেশ দিয়েছেন।
এই প্রকল্পের আওতায়  লেভেল ক্রসিং পারাপারের জন্য যোগাযোগ রক্ষাকারী রাস্তা নির্মাণ ও রক্ষণাবেক্ষণ,  রেলপথ বরাবর ড্রেনগুলির উন্নয়ন এবং পরিষ্কার করা,  রেল স্টেশনগুলিতে পৌঁছানোর জন্য রাস্তা নির্মাণ, রক্ষণাবেক্ষণ, মেরামত ও প্রশস্তকরণ,  রেলওয়ের জমির চূড়ান্ত সীমানায় গাছ লাগানো এবং  বর্তমান রেল সেতুগুলির রক্ষণাবক্ষেণের কাজ করা হয়।
উল্লেখ্য প্রধানমন্ত্রী শ্রী নরেন্দ্র মোদী গত ২০ জুন করোনা মহামারীর জেরে অঞ্চল / গ্রামগুলিতে ঘরে ফেরা পরিযায়ী শ্রমিকদের ক্ষমতায়ন এবং জীবিকার সুযোগ প্রদানের জন্য গরিব কল্যাণ রোজগার অভিযান নামে একটি গ্রামীণ কর্মসংস্থান প্রকল্পের সূচনা করেছেন। প্রধানমন্ত্রী ঘোষণা করেছিলেন যে গরিব কল্যাণ রোজগার অভিযানের আওতায় গ্রামীণ পরিকাঠামো নির্মাণে ৫০,০০০ কোটি টাকা ব্যয় করা হবে।
মাত্র ১২৫ দিনে এই অভিযানটি মিশন মোডে পরিনত হয়েছে।বিহার, ঝাড়খণ্ড, মধ্য প্রদেশ, ওড়িশা, রাজস্থান এবং উত্তরপ্রদেশ-৬টি রাজ্যে সব থেকে বেশি পরিযায়ী শ্রমিক ঘরে ফিরেছে।তাই এই রাজ্যগুলির ১১৬ টি জেলায় ২৫ টি ক্ষেত্রে কাজের বিশেষ গুরুত্ব দেওয়া হয়েছে। এই অভিযানের আওতায় পরিকাঠামোগত কাজ বাস্তবায়ন ও জীবন যাপন সহজ করে তুলতে গ্রাম উন্নয়ন ও পঞ্চায়েতি রাজ, সড়ক পরিবহন ও মহাসড়ক, খনি, পানীয় জল ও স্যানিটেশন, পরিবেশ, রেল, পেট্রোলিয়াম ও প্রাকৃতিক গ্যাস, নতুন ও পুনর্নবীকরণ শক্তি, সীমান্ত সড়ক, টেলিযোগাযোগ ও কৃষি মন্ত্রকের সঙ্গে সমন্বয় বজায় রাখা হয়েছে।
(CG/SS
মন্ত্রিসভারঅর্থনৈতিকবিষয়সংক্রান্তকমিটি
উত্তরপ্রদেশের খুরজায় ১,৩২০ মেগাওয়াট ক্ষমতাসম্পন্ন তাপবিদ্যুৎ কেন্দ্র অনুমোদন করল কেন্দ্রীয় মন্ত্রিসভা
নয়াদিল্লি, ৭ মার্চ, ২০১৯
প্রধানমন্ত্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে উত্তরপ্রদেশের বুলন্দসর জেলায় ৬৬০ মেগাওয়াট ক্ষমতাসম্পন্ন খুরজা সুপার থার্মাল পাওয়ার প্ল্যান্ট -এর দুটি তাপবিদ্যুৎ উৎপাদন কেন্দ্রের জন্য লগ্নির প্রস্তাব অনুমোদিত হয়েছে। এর জন্য খরচ ধরা হয়েছে ১১,০৮৯.৪২ কোটি টাকা। একইসঙ্গে, মধ্যপ্রদেশের সিঙ্গরৌলি জেলায় আমেলিয়া কয়লা খনির প্রস্তাব অনুমোদিত হল। এই প্রকল্পের খরচ ধরা হয়েছে ১,৫৮৭.১৬ কোটি টাকা। কেন্দ্রীয় সরকারের শক্তি মন্ত্রকের অধীন মিনিরত্ন কেন্দ্রীয় সরকারি পরিচালনাধীন সংস্থা টিএইচডিসি ইন্ডিয়া লিমিটেড এই প্রকল্পটি রূপায়ণ করবে।
খুরজা এসটিপিপি ৬৬০ মেগাওয়াট ক্ষমতাসম্পন্ন দুটি ইউনিট তৈরি হবে অতি আধুনিক প্রযুক্তিতে। পরিবেশ রক্ষায় থাকবে, আধুনিকতম কার্বন নিঃসরণ নিয়ন্ত্রণ প্রযুক্তি। বিদ্যুৎ উৎপাদনের খরচ কম হবে। আমেলিয়া কয়লা খনিটি দেওয়া হয়েছিল ২০১৭-র জানুয়ারিতে কেন্দ্রীয় সরকারের কয়লা মন্ত্রকের অধীন টিএইচডিসি ইন্ডিয়া লিমিটেডকে। খুরজা এসটিপিপি উত্তরাঞ্চলের বিদ্যুতের ঘাটতি মেটাবে, বিশেষ করে উত্তরপ্রদেশে। ঐ রাজ্য ইতিমধ্যেই এই নিয়ে চুক্তি করেছে টিএইচডিসি ইন্ডিয়া লিমিটেডের সঙ্গে। এই প্রকল্প থেকে রাজ্য পাবে ৬০ শতাংশ বিদ্যুৎ। অন্য যে রাজ্যগুলি বিদ্যুৎ পাবে সেগুলি হল, উত্তরাখণ্ড, রাজস্থান, হিমাচল প্রদেশ এবং দিল্লি।
এই প্রকল্পের মাধ্যমে প্রত্যক্ষ এবং পরোক্ষভাবে কর্মসংস্থানের সৃষ্টি হবে এবং বুলন্দসর ও নিকটস্থ পশ্চিম উত্তরপ্রদেশের জেলাগুলির সার্বিক উন্নতি হবে। ২০২৩-২৪ থেকে খুরজা এসটিপিপি-তে উৎপাদন শুরু হবে।
CG/AP/DM
(Visitor Counter : 116
রাষ্ট্রপতিরসচিবালয়
রাষ্ট্রপতি মিলাদ-উন-নবি উপলক্ষে দেশবাসীকে শুভেচ্ছা জানিয়েছেন
নয়াদিল্লি, ২৯ অক্টোবর, ২০২০
রাষ্ট্রপতি শ্রী রাম নাথ কোবিন্দ মিলাদ-উন-নবি উৎসবের প্রাক্কালে এক বার্তায় বলেছেন, “আমি সমস্ত দেশবাসীকে, বিশেষ করে আমাদের মুসলিম ভাই ও বোনেদের ধর্মগুরু মহম্মদের জন্মতিথি ঈদ-এ-মিলাদ বা মিলাদ-উন-নবি উপলক্ষে ঊষ্ণ শুভেচ্ছা জানাই।
ধর্মগুরু মহম্মদ ভালোবাসা ও সৌভ্রাতৃত্বের বার্তা দিয়েছিলেন এবং সমগ্র বিশ্বকে মানবতার পথ দেখিয়েছিলেন। সমতা ও সম্প্রীতির ভিত্তিতে তিনি সমাজ গড়তে চেয়েছিলেন।
পবিত্র কোরানে ধর্মগুরু মহম্মদ তাঁর বাণীতে বলেছেন, আসুন আমরা সকলেই সমাজের কল্যাণে তথা দেশে শান্ত ও সম্প্রীতির লক্ষ্যে একজোট হয়ে কাজ করি”।
(CG/BD/SB
রাষ্ট্রপতিরসচিবালয়
সুইজারল্যান্ড, মালটা ও বৎসোয়ানার রাষ্ট্রদূতরা ভিডিও কনফারেন্সের মাধ্যমে তাঁদের পরিচয়পত্র পেশ করেছেন
নয়াদিল্লি, ১৪ অক্টোবর, ২০২০
রাষ্ট্রপতি শ্রী রামনাথ কোবিন্দ আজ এক ভার্চ্যুয়াল অনুষ্ঠানে সুইজারল্যান্ড, মালটা ও বৎসোয়ানার রাষ্ট্রদূত / হাই কমিশনারদের কাছ থেকে পরিচয়পত্র গ্রহণ করেছেন। এই উপলক্ষে সুইজারল্যান্ডের রাষ্ট্রদূত ডঃ রালফ হেকনার, মালটার হাই কমিশনার মিঃ রুবেন দাউচি এবং বৎসোয়ানার কমিশনার মিঃ গিলবার্ট শিমানে মাঙ্গোলে উপস্থিত ছিলেন। এই অনুষ্ঠানে রাষ্ট্রপতি কোবিন্দ ভারতে তাঁদের নিযুক্তির জন্য শুভেচ্ছা জানান। তিনি বলেন, ভারত সর্বদাই এই তিনটি দেশের সঙ্গে বন্ধুত্বপূর্ণ সম্পর্ক বজায় রেখেছে। এই তিনটি দেশের সঙ্গে শান্তি ও সমৃদ্ধির অভিন্ন দৃষ্টিভঙ্গি প্রকাশ করে ভারতের সম্পর্ক আরও নিবিড়তর হয়েছে। রাষ্ট্রসঙ্ঘের নিরাপত্তা পরিষদে অস্থায়ী সদস্য হিসেবে ভারতকে ২০২০-২১ মেয়াদের জন্য সমর্থন জানানোয় তিনি ওই তিন দেশের সরকারকে ধন্যবাদ দেন।
কোভিড-১৯ মহামারীর প্রসঙ্গ উল্লেখ করে রাষ্ট্রপতি কোবিন্দ বলেন, এই পরিস্থিতি সকলের স্বাস্থ্য ও আর্থিক কল্যাণের ক্ষেত্রে আরও বেশি বিশ্ব সহযোগিতার প্রয়োজনীয়তাকে প্রতিফলিত করেছে। শ্রী কোবিন্দ আশা প্রকাশ করেন, আন্তর্জাতিক সম্প্রদায় খুব শীঘ্রই এই বিশ্ব মহামারীর সমাধানসূত্র খুঁজে পাবে এবং এই সঙ্কট মোকাবিলায় আরও বেশি সংযমী হয়ে উঠবে।
CG/BD/DM
(Visitor Counter : 115
শিল্পওবাণিজ্যমন্ত্রক
রপ্তানিকারকদের সুবিধার্থে বৈদ্যুতিন পদ্ধতিতে সার্টিফিকেট অফ অরিজিন ব্যবস্থার সূচনা
নয়াদিল্লি, ১৬ সেপ্টেম্বর, ২০১৯
কেন্দ্রীয় বাণিজ্য ও শিল্প তথা রেলমন্ত্রী শ্রী পীযূষ গোয়েল আজ নতুন দিল্লিতে এক অনুষ্ঠানে রপ্তানিকারকদের সুবিধার্থে বৈদ্যুতিন পদ্ধতিতে সার্টিফিকেট অফ অরিজিন ব্যবস্থার সূচনা করেছেন। অনুষ্ঠানে কেন্দ্রীয় বাণিজ্য ও শিল্প প্রতিমন্ত্রী শ্রী হরদীপ সিং পুরী উপস্থিত ছিলেন। নতুন এই ব্যবস্থায় রপ্তানিকারকরা সহজেই সার্টিফিকেট সংগ্রহ করতে পারবেন। সংশ্লিষ্ট দেশগুলির অনুমোদন-সাপেক্ষে এই সার্টিফিকেট দেওয়া হবে। সমগ্র প্রক্রিয়াটি বৈদ্যুতিন পদ্ধতিতে পরিচালিত হওয়ার দরুণ কাগজপত্রের ব্যবহার থাকছে না। অংশীদার দেশের সংশ্লিষ্ট কর্তৃপক্ষগুলি সার্টিফিকেট অফ অরিজিন সংক্রান্ত ওয়েবসাইট থেকে রপ্তানিকারীর তথ্য যাচাই করে নিতে পারবেন। এমনকি, এই ওয়েবসাইটের মাধ্যমে বাণিজ্য দপ্তরও সমগ্র লেনদেন প্রক্রিয়ায় নজরদারি চালাতে পারবে। রপ্তানিকারীরা এই ওয়েবসাইটে রেজিস্টার করে সার্টিফিকেট অফ অরিজিনের জন্য আবেদন জানাতে পারবেন। ভারত – চিলি স্বেচ্ছামূলক বাণিজ্য চুক্তির মধ্য দিয়ে নতুন এই ব্যবস্থা চালু হতে চলেছে। উল্লেখ করা যেতে পারে, ভারতের সঙ্গে বিভিন্ন দেশের ১৫টি অবাধ বাণিজ্য চুক্তি বা স্বেচ্ছামূলক বাণিজ্য চুক্তি রয়েছে।
CG/BD/SB
(Visitor Counter : 89
কর্মী, জন-অভিযোগএবংপেনশনমন্ত্রক
‘মানবসম্পদ উন্নয়ন ও তথ্যের অধিকার আইন, ২০০৫’ নিয়ে কেন্দ্রীয় তথ্য কমিশনের সেমিনার
নয়াদিল্লি, ০৮ আগস্ট, ২০১৯
কেন্দ্রীয় তথ্য কমিশন আগামীকাল শুক্রবার নতুন দিল্লিতে ‘মানবসম্পদ উন্নয়ন ও তথ্যের অধিকার আইন, ২০০৫’ নিয়ে এক আলোচনাচক্রের আয়োজন করেছে। উদ্দেশ্য হ’ল – মানবসম্পদ উন্নয়ন বিশেষ করে, শিক্ষা ক্ষেত্রের পরিচালন ব্যবস্থার মানোন্নয়নের লক্ষ্যে স্বচ্ছতা ও দায়বদ্ধতা বাড়াতে প্রয়োজনীয় সুপারিশ পেশ করা।
সেমিনারে অংশ নিতে কেন্দ্রীয় তথ্য কমিশনের বর্তমান ও প্রাক্তন আধিকারিক সহ সমস্ত মুখ্য তথ্য কমিশনার ও তথ্য কমিশনারদের পাশাপাশি, রাজ্য তথ্য কমিশনের কমিশনার, ফার্স্ট অ্যাপিলেট কর্তৃপক্ষ এবং কেন্দ্রীয় জন তথ্য আধিকারিকদের আমন্ত্রণ জানানো হয়েছে। এছাড়াও, নির্দিষ্ট কয়েকটি স্বেচ্ছাসেবী সংস্থা, যারা একেবারে তৃণমূল স্তরে কাজ করে থাকে, তাদেরকেও এই সেমিনারে যোগ দেবার জন্য আমন্ত্রণ জানানো হয়েছে।
শিক্ষা প্রতিষ্ঠান, গবেষক ও সংশ্লিষ্ট ক্ষেত্রে কাজের অভিজ্ঞতা রয়েছে, এমন নাগরিক সমাজ বা পড়ুয়াদেরকেও আমন্ত্রিত করা হয়েছে। শিক্ষা ক্ষেত্রে ২০০৫ – এর তথ্যের অধিকার আইনের রূপায়ণের বিভিন্ন বিষয় আলোচনায় বিশেষ প্রাধান্য পাবে।
CG/BD/SB
(Visitor Counter : 74
প্রতিরক্ষামন্ত্রক
সাধারণতন্ত্র দিবসে কুচকাওয়াজের জন্য ট্যাবলো নির্বাচন
নতুন দিল্লি, ১৪ মার্চ, ২০২২
সাধারণতন্ত্র দিবসে কুচকাওয়াজে অংশগ্রহণের জন্য ট্যাবলো নির্বাচনের ক্ষেত্রে একটি নির্দিষ্ট ব্যবস্থা রয়েছে । শিল্প, সংস্কৃতি, চিত্রকলা, ভাস্কর্য, সঙ্গীত, স্থাপত্য, কোরিওগ্রাফি ইত্যাদি ক্ষেত্রে বিশিষ্ট ব্যক্তিদের সমন্বয়ে গঠিত বিশেষজ্ঞ কমিটির একাধিক বৈঠকে বিভিন্ন রাজ্য/কেন্দ্রশাসিত অঞ্চল থেকে প্রাপ্ত ট্যাবলোর প্রস্তাবগুলি মূল্যায়ন করা হয় । মূল ভাবনা, বিষয় ভাবনা, ডিজাইনের ওপর ভিত্তি করে ট্যাবলোর প্রস্তাবগুলি পরীক্ষা করা হয় । কুচকাওয়াজের সামগ্রিক সময়ের মধ্যে ট্যাবলোর জন্য সময় বরাদ্দের কারণে বিশেষজ্ঞ কমিটি সবসময় ট্যাবলোর সংক্ষিপ্ত তালিকা তৈরি করে থাকে ।
কুচকাওয়াজে অংশ নেওয়ার জন্য রাজ্য ও কেন্দ্রশাসিত অঞ্চলগুলি থেকে প্রাপ্ত সমস্ত প্রস্তাব বিশেষজ্ঞ কমিটি মূল্যায়ণ করে এবং নির্বাচিত রাজ্য/কেন্দ্রশাসিত অঞ্চলগুলি কুচকাওয়াজে অংশ নেয় ।
পশ্চিমবঙ্গ, ত্রিপুরা, ওড়িশা, তেলেঙ্গানা সহ মোট ১৭টি রাজ্য ও কেন্দ্রশাসিত অঞ্চল নির্বাচন প্রক্রিয়ায় অংশ নেওয়ার পরেও চূড়ান্ত তালিকায় জায়গা করে নিতে পারেনি ।
চলতি বছরে সাধারণতন্ত্র দিবসের কুচকাওয়াজে কেরালা সহ ২৯টি রাজ্য/কেন্দ্রশাসিত অঞ্চল থেকে ট্যাবলোর জন্য প্রস্তাব গৃহীত হয়েছিল । কেরালা থেকে প্রাপ্ত ট্যাবলোর প্রস্তাব প্রথম পাঁচ দফা বৈঠকে বিশেষজ্ঞ কমিটি পরীক্ষা করে দেখে । পাঁচ দফা বৈঠকের পর কুচকাওয়াজে অংশ নেওয়ার জন্য রাজ্য/কেন্দ্রশাসিত অঞ্চলগুলির ট্যাবলোর যে সংক্ষিপ্ত তালিকা তৈরি করা হয়েছিল, সেই ১২টি ট্যাবলোর চূড়ান্ত তালিকায় জায়গা করে নিতে পারে নি কেরালা।
রাজ্যসভায় শ্রী কে সোমপ্রসাদের প্রশ্নের উত্তরে আজ একথা জানিয়েছেন প্রতিরক্ষা প্রতিমন্ত্রী শ্রী অজয় ভাট ।
CG/SS/RAB
(Visitor Counter : 115
প্রতিরক্ষামন্ত্রক
ভারতীয় তটরক্ষী বাহিনীর কর্মীদের জন্য রাষ্ট্রপতি,তটরক্ষক পদক ঘোষনা করেছেন
নতুন দিল্লী, ২৫শে জানুয়ারি, ২০২১
রাষ্ট্রপতি রামনাথ কোবিন্দ ২০২১ সালের সাধারণতন্ত্র দিবস উপলক্ষে নিম্নে উল্লিখিত ভারতীয় তটরক্ষী বাহিনীর কর্মীদের বিশেষ ও প্রশংসনীয় সেবা এবং বীরত্বের জন্য "রাষ্ট্রপতি তটরক্ষক পদক"এবং "তটরক্ষক পদক" এ সম্মানিত করেছেন।
ক.রাষ্ট্রপতি তটরক্ষক পদক
১.আইজি দেব রাজ শর্মা,টিএম
২.আইজি অরুণ শ্রীবাস্তব,টিএম
খ. তটরক্ষক পদক
১.ডিআইজি অনুরাগ কৌশিক
২.প্রতাপ নারায়ণ,পি/এডিএইচ,০২৪৩৩-এল
৩. যদুরাজ যাদব,পি/এডিএইচ,০২৪৯৭-জেড
৪.রবি কুমার,ইউ/এনভিকে,১৩১০৪-এম
গ.তটরক্ষক পদক
১.ডিআইজি কৈলাশ নেগি
২.সোম লাল,পি/এডিএইচ,০০৮২৬-এইচ
১৯৯০ সালের ২৬ শে জানুয়ারি থেকে প্রতি বছর সাধারণতন্ত্র দিবস এবং স্বাধীনতা দিবসে ভারতীয় তটরক্ষী বাহিনীর কর্মীদের এই পদক দিয়ে সম্মানিত করা হয়।
প্রধানমন্ত্রীরদপ্তর
প্রধানমন্ত্রী রাজকোটে মহাত্মা গান্ধী সংগ্রহালয় উদ্বোধন করলেন
নয়াদিল্লি, ৩০ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদী রবিবার  গুজরাটের রাজকোটে মহাত্মা গান্ধী সংগ্রহালয় উদ্বোধন করছেন। রাজকোটের আলফ্রেড উচ্চবিদ্যালয়ে এই সংগ্রহালয়টি গড়ে তোলা হয়েছে। মহাত্মা গান্ধী হিসেবে পরিচিতি পাওয়ার বছরগুলিতে এই সংগ্রহালয়টি গুরুত্বপূর্ণ অঙ্গ হয়ে উঠেছিল। গান্ধী-সংস্কৃতি, তাঁর মূল্যবোধ এবং আদর্শ সম্পর্কে সচেতনতা প্রচারে সংগ্রহালয়টি কাজ করবে।
শ্রী মোদী ৬২৪টি বাড়ির এক সরকারি আবাসন প্রকল্পের উদ্বোধন উপলক্ষ্যে ফলকের আবরণ উন্মোচন করেন। তিনি ২৪০টি উপকৃত পরিবারের ‘ই-গৃহপ্রবেশ’ অনুষ্ঠানও প্রত্যক্ষ করেন।
এই উপলক্ষে প্রধানমন্ত্রী বলেন, মহাত্মা গান্ধীর কাছ থেকে এখনও অনেক কিছু শেখার রয়েছে। গান্ধীর আর্শিবাদধন্য এই ভূমি বাপুর সঙ্গে অতোপ্রতভাবে জড়িত বলেও তিনি অভিমত প্রকাশ করেন।
পরিবেশের ব্যাপারে বাপুর উদ্বেগের কথা উল্লেখ করে প্রধানমন্ত্রী বলেন, গান্ধীজির কাজকর্মে উৎসাহিত হয়ে আমাদের আরও পরিস্কার-পরিচ্ছন্ন এবং সবুজায়িত ভবিষ্যৎ গড়ে তোলার লক্ষ্যে কাজ করতে হবে।
প্রধানমন্ত্রী বলেন, লাইনের একেবারে শেষে দাঁড়িয়ে থাকা দরিদ্রতম ব্যক্তি এবং সুযোগ-সুবিধা থেকে বঞ্চিত মানুষের সর্বদায় সেবা করার বিষয়টি বাপু আমাদের শিখিয়েছিলেন। বিভিন্ন উদ্যোগের মাধ্যমে আমাদের তাদের জীবনযাপনে পরিবর্তন আনতে চাই। গরিব মানুষের জন্য বাড়ি বানাতে চাই।
স্বাধীনতার পর ৭০ বছরের বেশি সময় অতিক্রান্ত হয়েছে। কিন্তু, বাপুর ‘স্বচ্ছ ভারতের’ স্বপ্নপূরণ হয়নি বলেও প্রধানমন্ত্রী খেদ ব্যক্ত করেন। একজোট হয়ে আমরা বাপুর এই স্বপ্নপূরণ করতে পারি বলেও প্রধানমন্ত্রী অভিমত প্রকাশ করেন।
বিগত চার বছরে আমরা ‘স্বচ্ছ ভারত’ অভিযানে লক্ষ্যণীয় সাফল্য অর্জন করেছি। তা সত্বেও আমাদের এই কাজ এগিয়ে নিয়ে যেতে বলে তিনি মন্তব্য করেন।
পরে প্রধানমন্ত্রী মহাত্মা গান্ধী সংগ্রহালয় ঘুরে দেখেন।
CG/BD/NS/…
(Visitor Counter : 140
আবাসনএবংশহরাঞ্চলেরদারিদ্র্যদূরীকরণমন্ত্রক
হরদীপ পুরী স্বচ্ছ সর্বেক্ষণ ২০২০র সূচনা করেছেন- ২০২০র জানুয়ারী থেকে এই সর্বেক্ষণ শুরু
নয়াদিল্লি, ১৩ অগাস্ট, ২০১৯
কেন্দ্রীয় আবাসন ও নগরোন্নয়ন দপ্তরের স্বাধীন দায়িত্বপ্রাপ্ত প্রতিমন্ত্রী শ্রী হরদীপ সিং পুরী আজ স্বচ্ছ সর্বেক্ষণ ২০২০-এর সূচনা করেছেন। কেন্দ্রীয় আবাসন ও নগরোন্নয়ন দপ্তর এই স্বচ্ছ সর্বেক্ষণ প্রকল্প চালাবে। অনুষ্ঠানে একইসঙ্গে স্বচ্ছ সর্বেক্ষণ ২০২০ টুল কিট, স্বচ্ছ ভারত মিশনের আওতায় জল সংরক্ষণ নিয়মাবলী, স্বচ্ছ নগর গড়ে তোলার জন্য বর্জ্য প্রক্রিয়াকরণ মোবাইল অ্যাপেরও সূচনা করা হয়েছে এদিন। দেশজুড়ে এই উদ্বোধনী অনুষ্ঠান সরাসরি সম্প্রচারের ব্যবস্হা করা হয়। অনুষ্ঠানে ‘স্বচ্ছতা অধিকার হে’ শীর্ষক একটি থিম সং প্রকাশ করা হয়। এতে গান গেয়েছেন কৈলাশ খের ও মোনালী ঠাকুর এবং অভিনয় করেছেন কঙ্গনা রানাওয়াত। উদ্বোধনী অনুষ্ঠানে উপস্হিত ছিলেন কেন্দ্রীয় আবাসন ও নগরোন্নয়ন দপ্তরের সচিব শ্রী দূর্গা শঙ্কর মিশ্র, যুগ্ম সচিব শ্রী ভি কে জিন্দল সহ বিশিষ্টজনেরা।
অনুষ্ঠানের ভাষণে শ্রী পুরী বলেন, শহরাঞ্চলের স্বচ্ছতার ওপর নিয়মিত নজরদারির উদ্দেশ্যে গত বছর স্বচ্ছ সর্বেক্ষণ লীগ ২০২০র সূচনা করা হয়। তিনি বলেন, স্বচ্ছ সর্বেক্ষণ ২০২০র সূচনা করা হল সরেজমিনে স্বচ্ছ সর্বেক্ষণের জন্য। ২০২০ সালের জানুয়ারি থেকে এই কাজ শুরু হবে। বর্জ্যমুক্ত ও উন্মুক্ত শৌচালয় বন্ধ করে নতুন ভারত গঠনের জন্য যে শপথ নেওয়া হয়েছিল, তা পূরণের আরও একবার সুযোগ এসেছে। তিনি বলেন, এই সর্বেক্ষণ শহরে সামগ্রিক স্বচ্ছতায় দিশা দেখাবে।
অনুষ্ঠানে কেন্দ্রীয় আবাসন ও নগরোন্নয়ন দপ্তরের সচিব শ্রী দূর্গা শঙ্কর মিশ্র বলেন, প্রত্যেক বছর এই স্বচ্ছ সর্বেক্ষণকে নতুনভাবে পরিকল্পনা করা হয় যাতে এই প্রক্রিয়া আরও বেশি শক্তিশালী হয়ে ওঠে এবং আচরণেও পরিবর্তন আসে।
এই স্বচ্ছ সর্বেক্ষণের মাধ্যমে সাধারণ মানুষকেও যুক্ত করা হবে এবং নাগরিকদের মতামত নেওয়া হবে।
CG/SS/NS
(Visitor Counter : 122
স্বাস্থ্যওপরিবারকল্যাণমন্ত্রক
ভারতে সুস্পষ্টভাবে করোনায় আক্রান্তের হারে লাগাতার নিম্নমুখী প্রবণতা অব্যাহত রয়েছে; পরপর দু’দিন সুস্পষ্টভাবে করোনায় আক্রান্তের সংখ্যা ৭.৫ লক্ষের কম; ১৪টি রাজ্য/কেন্দ্রশাসিত অঞ্চলে করোনায় মৃত্যু হার ১ শতাংশেরও কম
নয়াদিল্লি, ২১ অক্টোবর, ২০২০
ভারতে পরপর দু’দিন সুস্পষ্টভাবে করোনায় আক্রান্তের সংখ্যা ৭ লক্ষ ৫০ হাজারের নীচে থাকার প্রবণতা অটুট রয়েছে। দৈনিক অধিক সংখ্যায় কোভিড রোগীদের সুস্থতার ফলে ভারতে আরোগ্য লাভের হার ক্রমশ ঊর্ধ্বমুখী। দেশে গত ২৪ ঘন্টায় ৬১ হাজার ৭৭৫ জন আরোগ্য লাভ করেছেন এবং নতুন করে আক্রান্ত হয়েছেন ৫৪ হাজার ৪৪ জন। এমনকি, গত ২৪ ঘন্টায় ১০ লক্ষ ৮৩ হাজার ৬০৮টি নমুনা পরীক্ষা হয়েছে।
করোনা সংক্রমণ প্রতিরোধ ও মোকাবিলায় কেন্দ্রীয় সরকারের টেস্ট, ট্র্যাক এবং ট্রিট রণকৌশল গ্রহণের ফলে উপযুক্ত চিকিৎসা পরিষেবা পৌঁছে দেওয়া সম্ভব হচ্ছে। এর ফলস্বরূপ, জাতীয় স্তরে করোনায় মৃত্যু হার আজ ১.৫১ শতাংশের নীচে নেমে এসেছে। কেন্দ্রীয় সরকারের পক্ষ থেকে রাজ্য/কেন্দ্রশাসিত অঞ্চলগুলিকে করোনাজনিত কারণে মৃত্যু হার ১ শতাংশের নীচে নামিয়ে আনার পরামর্শ দেওয়া হয়। বর্তমানে ১৪টি রাজ্য/কেন্দ্রশাসিত অঞ্চলে মৃত্যু হার ১ শতাংশেরও কম।
দেশে আজ পর্যন্ত করোনা থেকে আরোগ্য লাভ করেছেন ৬৭ লক্ষ ৯৫ হাজার ১০৩ জন রোগী। জাতীয় স্তরে দৈনিক-ভিত্তিতে অধিক সংখ্যায় আরোগ্য লাভের হার বৃদ্ধি পাওয়ায় বর্তমানে এই হার বেড়ে হয়েছে। ৮৮.৮১ শতাংশ।
সদ্য আরোগ্যলাভকারীদের ৭৭ শতাংশই ১০টি রাজ্য/কেন্দ্রশাসিত অঞ্চল থেকে। দৈনিক-ভিত্তিতে সুস্থতার সংখ্যার দিক থেকে কর্ণাটক মহারাষ্ট্রকে ছাপিয়ে গেছে। এই রাজ্যে গত ২৪ ঘন্টায় আরও ৮ হাজার ৫০০ জন আরোগ্য লাভ করেছেন। অন্যদিকে, মহারাষ্ট্র ও কেরলে আরোগ্য লাভের সংখ্যা ৭ হাজারেরও বেশি।
দেশে গত ২৪ ঘন্টায় ৫৪ হাজার ৪৪ জন নতুন করে আক্রান্ত হয়েছেন। এই আক্রান্তদের ৭৮ শতাংশই ১০টি রাজ্য/কেন্দ্রশাসিত অঞ্চল থেকে। সর্বাধিক ৮ হাজারেরও বেশি আক্রান্তের খবর মিলেছে মহারাষ্ট্র থেকে। এছাড়াও, কর্ণাটক ও কেরল থেকে আক্রান্ত হয়েছেন ৬ হাজারেরও বেশি ব্যক্তি।
দেশে গত ২৪ ঘন্টায় আরও ৭১৭ জনের করোনাজনিত কারণে মৃত্যু হয়েছে। মৃতদের মধ্যে ৮২ শতাংশই ১০টি রাজ্য/কেন্দ্রশাসিত অঞ্চল থেকে। সর্বাধিক ২১৩ জনের মৃত্যুর খবর মিলেছে মহারাষ্ট্র থেকে। কর্ণাটক থেকে মারা গেছেন ৬৬ জন।
CG/BD/SB
(
প্রধানমন্ত্রীরদপ্তর
মন কি বাত অনুষ্ঠানের জন্য প্রধানমন্ত্রী সকলের পরামর্শ আহ্বান করেছেন
নয়াদিল্লি, ১২ সেপ্টেম্বর ২০২২
প্রধানমন্ত্রী শ্রী নরেন্দ্র মোদী ২৫শে সেপ্টেম্বর বেলা ১১টায় মন কি বাত-এর যে পর্ব প্রচারিত হবে, সেই অনুষ্ঠানের বিষয়ে জনসাধারণের কাছ থেকে পরামর্শ আহ্বান করেছেন। MyGov অথবা নমো অ্যাপ-এ এই পরামর্শ দেওয়া যাবে। এছাড়াও, 1800-11-7800 নম্বরে ফোন করেও মন কি বাত সম্পর্কে পরামর্শ দেওয়া যেতে পারে। আগ্রহী ব্যক্তিরা 1922-তে মিসড কল দিলে তাঁর ফোনে এসএমএস মারফৎ একটি লিঙ্ক পাঠানো হবে। সেখানে তিনি তাঁর পরামর্শ প্রধানমন্ত্রীর কাছে পাঠাবেন।
MyGov-এ পরামর্শ পাঠানোর আমন্ত্রণটি সকলের সঙ্গে ভাগ করে নিয়ে এক ট্যুইট বার্তায় প্রধানমন্ত্রী বলেন –
“ভারতের বিভিন্ন প্রান্ত থেকে নানা ধরনের পরামর্শে MannKiBaat ঋদ্ধ হয়, যার ফলে আমাদের সমাজে ইতিবাচক পরিবর্তন আনা সম্ভব হয়। আগের মতোই এই মাসের পর্বেও আপনাদের কাছ থেকে আমি পরামর্শের অপেক্ষায় রইলাম। এই অনুষ্ঠানটি ২৫ তারিখ সম্প্রচারিত হবে।”
https://www.mygov.in/group-issue/inviting-ideas-mann-ki-baat-prime-minister-narendra-modi-25th-september-2022/?target=inapp&type=group_issue&nid=334031
(PG/CB/DM
রাষ্ট্রপতিরসচিবালয়
ভারতের প্রধানমন্ত্রীর শপথ গ্রহণ উপলক্ষে সরকার ও রাষ্ট্রপ্রধানদের সম্মানে ভারতের রাষ্ট্রপতি ভোজসভার আয়োজন করলেন
নয়াদিল্লি, ৩১ মে, ২০১৯
রাষ্ট্রপতি ভবনে ভারতের প্রধানমন্ত্রীর শপথ গ্রহণ উপলক্ষে উপস্থিত বিভিন্ন দেশের সরকার ও রাষ্ট্রপ্রধান ও সরকারের সম্মানে ভারতের রাষ্ট্রপতি শ্রী রামনাথ কোবিন্দ বৃহস্পতিবার এক ভোজসভার আয়োজন করেন। এই ভোজসভায় বাংলাদেশের রাষ্ট্রপতি মহম্মদ আব্দুল হামিদ, শ্রীলঙ্কার রাষ্ট্রপতি মৈত্রীপালা সিরিসেনা, কিরঘিজ রাষ্ট্রপতি সোরোনবে জিনবেকভ, মায়ানমারের রাষ্ট্রপতি ইউ উইন মিন্ট, মরিশাসের প্রধানমন্ত্রী প্রবীন্দ কুমার জগন্নাথ, নেপালের প্রধানমন্ত্রী কে পি শর্মা ওলি, ভুটানের প্রধানমন্ত্রী ডঃ লোটে শেরিং, থাইল্যান্ডের প্রধানমন্ত্রীর বিশেষ দূত গ্রিসাদা বুনর্যাচ উপস্থিত ছিলেন।
রাষ্ট্রপতি বলেন, ভারতের স্বপ্ন কেবলমাত্র ভারতের একার নয়। “আমরা ঘনিষ্ঠ বন্ধু এবং নিকট প্রতিবেশীদের সমর্থনের ব্যাপারে সর্বদাই সচেতন রয়েছি।” ভারত মহাসাগর থেকে বঙ্গোপসাগরের জলসীমা বেষ্টিত অঞ্চলের পাশাপাশি, মধ্য এশিয়ার সঙ্গে সাংস্কৃতিক নৈকট্য এবং অর্থনৈতিক সুযোগ-সুবিধা ভাগ করে নেওয়ার ক্ষেত্রেও দেশের মানুষের একই প্রত্যাশা ও আশা-আকাঙ্ক্ষা রয়েছে। কয়েক শতাব্দী ধরে ভারত মহান ঐতিহ্যের মূল কেন্দ্র হয়ে রয়েছে। ভারতের এই ঐতিহ্য মধ্য এশিয়ার প্রাণকেন্দ্র থেকে সুদূর ভারত মহাসাগর অঞ্চলেও ছড়িয়ে পড়েছে। “এটাই আমাদের পরম্পরা, এটাই আমাদের ভবিষ্যৎ।” দেশের মানুষের পাশাপাশি, বিশ্ব সম্প্রদায়ের কল্যাণে এই অঞ্চল তথা অন্যত্র শান্তি ও সমৃদ্ধির লক্ষ্যে একযোগে কাজ করতে হবে। এই অঞ্চলের দেশগুলি একে অপরের অগ্রগতি ও কল্যাণেও পাশে দাঁড়াবে বলে রাষ্ট্রপতি অভিমত প্রকাশ করেন।
SSS/BD/DM
(Visitor Counter : 111
প্রধানমন্ত্রীরদপ্তর
গুজরাটের অম্বাজি তীর্থধামে সাউন্ড অ্যান্ড লাইট শোতে ভক্তদের অংশগ্রহণের আহ্বান প্রধানমন্ত্রীর
নতুন দিল্লি, ০৮ এপ্রিল, ২০২২
(প্রধানমন্ত্রী শ্রী নরেন্দ্র মোদী গুজরাটের অম্বাজি তীর্থধামে সাউন্ড অ্যান্ড লাইট শোতে ভক্তদের অংশগ্রহণের আহ্বান জানিয়েছেন। তিনি জানান, আজ সন্ধ্যে ৭টা থেকে সেখানে ৫১টি শক্তিপীঠের পরিক্রমা উৎসব শুরু হচ্ছে। সাউন্ড অ্যান্ড লাইট শোতে পুরাণের নানা কাহিনী তুলে ধরা হবে।
এক ট্যুইট বার্তায় প্রধানমন্ত্রী লিখেছেন;
“গুজরাটের আম্বাজি তীর্থধামে ভক্তদের জন্য একটি অত্যন্ত শুভ উপলক্ষ এসেছে। আজ সন্ধ্যা ৭টা থেকে, এখানে ৫১টি শক্তিপীঠের পরিক্রমা উৎসব শুরু হচ্ছে, যার মধ্যে আমাদের পুরাণের আকর্ষণীয় উপস্থাপনার সঙ্গে যুক্ত একটি লাইট অ্যান্ড সাউন্ড শোও রয়েছে। আমি অনুরোধ করছি আপনারা সকলে এই মহতী অনুষ্ঠানে যোগদান করুন।”
CG/SD/SKD/